钦定古今图书集成/明伦汇编/官常典/第141卷 > 六
## 钦定古今图书集成/明伦汇编/官常典/第141卷 > 六

禹封皋陶之后于《六》。

按：《史记夏本纪》：“禹封皋陶之后于英六”，或在许。

〈注〉索隐曰：《地理志》云“安国六县，皋陶后偃姓所封。”

按《陈杞世家》，“皋陶之后或封英六。”

〈注〉索隐曰：本或作“蓼、六”，皆通。然蓼、六皆咎繇后。据《系本》，二国皆偃姓，故《春秋》文五年传云“楚人灭六。”臧文仲闻六与蓼灭，曰：“皋陶庭坚，不祀忽诸。”杜预云蓼与六皆咎繇后。《地理志》云“六安故国，皋陶后，偃姓，为楚所灭。”又僖十七年，齐人、徐人伐英氏。杜预曰“英、六皆皋陶后国名。”是有英、蓼，英、蓼实未能详。或者英改号蓼。

按《路史》：“禹举咎陶而荐之，将畀之政，辞，乃封之六。其
仲子克世，使袭六，奉其祀。”　皋陶有子三人，长伯翳，
次仲甄，次封偃。仲甄事夏，封六，其后分英，俱为楚并。

〈注〉按：蓼，舒及舒、蓼，三国也。舒，黄帝后，任姓；蓼，庭坚后，姬姓。而舒、蓼，偃姓也。杜皆以为皋陶后，又以蓼为即舒蓼，失之。英六贰轸，古皆皋地，并详《国名。记》文五年，楚灭之。《通典》“六，皋陶封。”《世本》“六为姬姓”，非也。

按：《通鉴前编目》：骆氏曰：“皋陶乃少昊之后，四世而庭
坚，则高阳氏之子。六乃皋陶之后，别有舒、蓼，周宣王
八年始灭。初，陶渔于雷泽，虞舜求旃，以为士师。造律
执中，封于皋，为皋陶。陶之子封偃，为偃姓。又有孙恩
成，其后世为理，以命族。至商纣时，理征为翼，隶申吴
伯弗合以死，取契和氏逋难伊虚为李氏，其后世为
‘伯阳父’。”

《周襄王》三十年秋楚人灭六。

按《春秋》文公五年。按《左传》五年，六人叛楚，即东夷。
秋，楚成大心、仲归帅师灭六。冬，楚子燮灭蓼。臧文仲
闻六与蓼灭，曰：“皋陶、庭坚，不祀忽诸。德之不建，民之
无援，哀哉！”

〈注〉《六国》，今庐江六县。蓼国，今安丰蓼县。蓼与《六》皆皋陶后也。伤二国之君不能建德，结援大国，忽然而亡。